text: Equinor útbyggir gassleið fyri fýra mia. kr.
text: #000001
text: Talan er um Eirin gassleiðina á norska landgrunninum, sum varð funnin í 1978
text: #000002
text: Útbyggingin skal vera við til at økja um norsku gassframleiðsluna og harvið eisini at tryggja eftirspurningin eftir gassi í Evropa.
text: #000004
text: Norski olju- og orkuráðharrin Terji Aasland sigur, at henda avgerðin fer ikki at seta fót fyri norsku klimamálunum, sambært Equinor.
text: #000005
text: Útbyggingin av Eirin er ætlað at longja um livitíðina hjá risastóru gassleiðini Gina Krog vestan fyri Stavanger. Equinor roknar við at fáa 27,5 mió. tunnur burtur úr hesi útbyggingini, tað mesta gass. Arbeiðið fer at kosta meira enn fýra mia. kr.
text: #000006
text: Orkuráðharrin sigur, at útbyggingin av Eirin fer at fáa stóran týdning fyri norska orkuframleiðslu og leggur aftrat, at fleiri aðrar leiðir í longu kendum og búnum økjum fara eisini at verða útbygdar. Úbyggingin fer at longja um livitíðina frá 2029 til 2036.
text: #000007
text: -Hetta er ein avbjóðandi tíð fyri Evropa. Sum støðan er í løtuni fer verandi framleiðsla at minka sum frálíðir, og tí er umráðandi at fara undir nýggjar útbyggingar sigur Aasland við E24 heimasíðuna.
text: #000008
text: Útbyggingin fer at geva sítt íkast til at varðveita norska landgrunnin sum ein støðugan framtíðar veitara av gassi til Evropa.
text: #000009
text: Uppá fyrispurning hvussu útbyggingin fer at ávirka ætlanina at røkka klimamálunum sigur Aasland, at hon fer ikki at ávirka málini. Tað verður upp til feløgini at halda hesi málini, tí gera tey ikki tað, so kann hetta gerast sera kostnaðarmikið og sipar her til hægri CO2 prísir og kvotaprísir.
text: #000010
text: Norski olju- og orkuráðharrin Terje Aasland og Jonas Gar Støre forsætisráðharri, sum vilja økja um gassframleiðsluna fyri at kunna metta orkutørvin í Evropa.
text: #000011
text: Oljufeløgini hava annars sagt frá, at tað fer at vera sera krevjandi at røkka klimamálunum við verandi prístilgongd. Málið er at minka útlátið við 50% innan 2030.
text: #000012
text: -Tað verður krevjandi, men málið stendur við. Vit hava bundið okkum til at halda hesi málini, og tað fara vit at halda sigur Aasland.
text: #000013
text: Í sambandi við at minka um útlátið frá Gina Krog gassleiðini, so fer elektrifisering at vera við til at minka munandi um útlátið. Norra er fyrsta landið í heiminum, sum er farið undir at brúka streym frá eitt nú vindmylnulundum til havs at reka framleiðsluna umborð á pallum.
text: #000014
text: Vinarliga broyt tínar kennifíla - og privatlívsstillingar fyri at síggja hetta innihald Stillingar av farsporum
text: #000015
text: Danir steðga útbjóðing av oljuleið
text: #000021
text: Bretsk havvindútbjóðing skot fyri bógvin
text: #000022
text: Spennandi ráðstevna um grøna skiftið í fiskivinnuni
text: #000023
text: Redaktión tel. 20 80 80 [email protected] Sverri Egholm Netredaktør (Ábyrgd) [email protected]
text: #000027
text: Fyristing tel. 20 80 80 [email protected]
text: #000028